Arbeidet med å kartlegge de godkjente kravene og utarbeide forslag til løsning av tvistene ble utført av Adolf Hoel. Svalbardkommissæren begynte deretter forhandlinger med de partene som hadde tvister. På denne måten lyktes han med å bilegge tvistene. Kommissæren avla rapport 10. september 1927 under tittelen («Svalbardkommissærens rapport angående krav om land på Svalbard»). Her ble de tildelte grunnstykkene beskrevet og kartlagt.